zihlobo zam, kuzintloni ukuba kubonakale ukuba sisesezantsi kangaka ezintweni zokukanya, kuba kubonakala ukuba sisesemva kakulu ezintweni esinqesi hambiseleke pambili kuzo. Andizanga ndike ndifake ipepa lendatyana kwelipepa lako, ingcamango ibe nkulu kum ukuze kufuneke kum ndibale lemigcana ngento endizibonileyo apa Embo ngawam amehlo. Bendiba ilizwi ebendihlala ndiliva apa liyinene, kanjalo lobehle lifezeke eliti ukukanya kufikile neliti ilanga selipumile; eliti “ Abantu abebehleli emnyameni ilanga libapumele nabebesetunzini ukukanya kubakanyisele.” Ke mandingene ngoku kwizinto endizibonileyo apa kulomlilaba. Eyokuqala yeyomzalwana otile oshiywe yinkosikazi yakwake ngenxa yetuba lenkomo, eyesibini yeyobuti.

Into yokuqala lento zihlobo zam yokulobola yiboneni ngokukodwa nina madodana akowetu.

Lonizalwana nditeta ngaye ukoliwe kunye nenkosikazi yake kodwa uyise womfazi akakolwanga. Makasuke ke lomzalwana ayizeke lentombi yalendoda atshate nayo esikolweni, makasuke ngohlobo lokutiwa kukupa ati ndiyakukupa: makemke ke naye. Ehleli umzuzwana sekusetubeni lokuba u-Tixo ati ukuba uyavuma abape umntwana makafike uyise wenkazana selenxamele ukuquba umntwana wake, omnye afune ukubonisa exelela uyise angavumi onguyise ukuxelelwa. Kute kusenjalo umfazi ndiyemka mna no Bawo, omnye oh! yintonina le niyitetayo, omnye hai mna ndinike ingubo zam ndimke, omnye oh! masike sixelele umfundisi, omnye hai wena usalibele kuteta ezonto atsho awe e-Bokisini yake oyinkazana afike ivaliwe asitsho isililo ati zisa ingubo zam. Elifutshane, akako siteta nje lomfazi ngetuba lenkomo. Into endiyitetayo, lendoda isand’ ukubujelwa ngumfazi wayo abantwana namhla inkedama ezo wayeti uzakuzifunela unina zibuye zabuyela kwakubo. Nditi mawetu ilizwi endaka ndaliva kumzalwana otile lokuti isikade senziwa siti ngabom yinina ukuba amadodana afilishe intombi zabantu ababaqondayo ukuba oyise bayakuzifuna intombi zabo zilotyolwe bapikelane notando, olusidenge, kuba mna nditi olotando lusidenge ukutanda intombi zabantu obaqondayo ukuba bayakuzifuna inkomo. Namhla lomzalwana uyinina, uselusizini olukulu nenkedamana zake. Ndwebani madodana yinina ukuba niyekweyela nonke ningabisab»ye nivuke ekuweni nasekulahlekeni kwenu. No Jeremiah umprofite uti nowa ningabisavukana nolahleka ningabisabuya na. Buyani pakamani zihlobo laba yinene kum elozwi lonizalwana lokuti lenkatazo ayisoza ipele maxa indodana efundileyo ne qondayo isuke iti nywashu iye kuzeka intombi ye qaba esidenge kunye noyise, bati bakufuna inkomo kuba bona bengenayo lonto anayo, ati ndiyalotyoliswa axakaniseke kolwatando lwake.

Gwali, July 8, 1876.

Ukumiswa komfundisi wase Macfarlane esikundleni somfundisi owasishiyayo ngokugoduka ukuya kwikaya letu sonke elipezulu. Kute ukumiswa kwalo mtsha kwasikumbuza omdala sanga siyambona wanga naye uko pakati kwetu. Wati u-Rev. Mr. Moir akusuka waseleqala ngaye ukuteta wati namhlanje siko apa sonke ukuza kumisela umfundisi omtsha esikundleni somdala owasishiyayo ngokufa onamhlanje naye uyavuya ukubona kumiswa umfundisi wetu; wabonakala eko entlanganisweni yetu noko singamboniyo ngamehlo enyama wasuka kwawentliziyo wabonaki la kakuhle kanye.

Watsho watyila kakulu ngaye u-Rev. Moir umfundisi lowo ongasekoyo, wazake wangena ukumiseni umfundisi omtsha, wati ngaye umfundisi omtsha, namhlanje nditunyiwe ukuza kunimisela umfundisi wenu wohlobo lwenu enimaziyo, esimaziyo tina mawabo, amfundisileyo ukuba ngumfundisi ofezekileyo kanye, nasemfundweni yake ufezekile, umfo onomonde nakwimisebenzi ayisebenzileyo e-Lovedale, uyisebenze ngokukolekayo, watsho wati umfundisi omtsha u-Mr. E. Makiwane uwamkele umsebenzi wobufundisi engakolisi bafundisi nabani kupela uve ukutunywa kwake ngu Tixo, ngoko nize nimpulapule kuba eyakuteta izinto zokutunywa kwake, kanti omdelayo akadeli yena udela omtumileyo; watsho waliiqnisa kakulu elozwi walipindapinda futi, watsho wati enye indawo, kuseko enye into eyakwenziwa kuyo u-Mr. E. Makiwane ukufeziselwa emsebenzini wake engenakwenziwa namhlanje, kungasikukuba kuko nto enganelisiyo kuye ngabo ubufundisi bake koko kusabalelwe pesheya. Watsho wati kamsinya yakufika incwadi ependula bona bayakumisela ngokuti bambeke izandla ukuba apelele ebufundisini bake, ugqibe ngeliti

umfundisi omtsha u-Mr. E. Makiwane ukuba unento makatete. Usukile wati mna ndikohliwe nokuteta kuba namhlanje ndingena esikuleni sendiya kuti ndizicelele kuni nonke ndilandele u- Paulos nditi nditandazeleni enkosini ukuze ndibenako ukuwuhambisa lomsebenzi ujongokuba no Paulos owaye ngumfo olumkileyo kakulu wazicelela futifuti ukuba atandazelwe ziremente watsho wati kuko imbali angasaziyo nokuba wayiva ngomntu nokuba ezincwadinina. Kutiwa kulombali kwaye kuko umfundisi oshumayela kabukali kamnandi, kananjalo baye abantu bake bebancinane kakulu yaza iremente enkulu kunaleyo yamcela ukuba abe ngumfundisi wabo yakubona enjalo ukushumayela kwake wavuma, wati akuba kuyo wakohlwa ukushumayela wati abantu abanditandazeli, laramente yona ibinditandazela watsho wapela; kwateta abanako ukuteta emva koko.

Haihai Maqubela

Edendale, E-Natal, June 27, 1876.

Okuposisekileyo ngo Tixo Mhleli pindela kwakona okwesitatu. Bendisencwadini ’yesibini ka Moses ngosuu olutile, ndakangela esahlukweni sesi 2 sandibonisake ukuba u-Moses ungum Hebrew. Mandibuzeke kwinto engumntu yonke enokwazi, inteto yesi Hebrewu ngokuti, u-Moses uti ekuqaleni owenza izu lu no Mhlaba ngubanina ngenteto yakowabo, engeyiyo eyama Lawo? Ndipendule ke mpenduli ndiyabuza, kaumyeke u-Tixo wama Lawo. Umbuzo wesibini uti kutenina kona ukuba ati Umenzi wento zonke ahambenikwa amagama alilize, kwezizwe lisiwakona ilizwi lake. Eyamazulu incwadi iti umenzi wezinto zonke ngu Akulunkulu, Umvelinqangi, okoke kukuti wayengeko waza wavela.

Owesitatn uti, kutenina kona ukuba u-Adam, elake igama libe linye kuzo zonke izizwe elisiwe kuzo ilizwi lo Menzi wezinto zonke. Bekufanelekile ukuba libelinye igama lomenzi wezinto zonke libe yintsika yezulu nomhlaba, izizwe zonke zaziswe lona. Njengokuba ukumkanikazi wetu u-Victoria lilinye igama lake nokuba lonke ilizwe elingapantsi kwelanga linga nikelwa esandlenisendlovukazi yetu u-Victoria, igama layo linye.

Mleseshi we *Sigidimi* kawume nalamazwana alencwadana, entlanganisweni eninayo nokuba yeyabamhlope nokuba yeyabantsundu ukuba akungeveli ndodana ingasiqondisa kakuhle igama lomenzi wezinto zonke ngenteto awabala ngayo u-Moses ezincwadini zake. Ukuba kuya ngam ndingati makupela eligama lika Tixo, kume elomlomo ka Moses; u-Tixo ayekelwe amalawo.

Ezizizwe zipakati kwe Sude, Nempumalanga ze Africa ziti kozibuzayo ngokuti nenziwa ngubanina? zimpendule ngokuti savela *elulilangeni.* Mhlambi ziti *Emhlangeni,* ubeke umhlanga uteta ingcongolo. Sikwazi kakuhle ukuba u-Moses watolwa ezingcongolweni, yintombi ka Earo.

Ndivalelisa ngelokuti umpenduli makandipendule kakuhle angandidubuli.

J. M. VIMBE

EZAMANYE AMAZWE.

E-Dahomey, ilizwe elingase Ashantee e-Africa, inkosi yakona ifuna ukwenza ucuku na Mangesi. Yayitembise ukuba inemali eya kuyirola iwanike ke ngoku ayivumi nayo. Kuvakala ukuba yinkosi enemikosi neyamankazana ekuti mhla kuxakekileyo kukutshwe yona. Isizwe sayo sininzi, noko kodwa ayiwalingene Amangesi, nokuba sekude kwapuma nabafazi. Akuko matanda ukuba iya kubuya ibe lusizi ngobu budenge ibenzayo.

E-Italy ati amapepa omhla 21 ka June, Ipope ibe isamkela amaqela aze kuvuyisana nayo ukuba namhla ineminyaka emashumi matatu iyipope. Ite empendulweni yayo kuwo, yakankanya ukuba zonke izizwe ezisacasane nayo uya kuzohlwaya u-Tixo, yakankanya amashwa ahlele ezitile ezibe zingayixasi, yati ke iyabatandazela bonke abangengakuyo, kuba bengayazi into abayenzayo. Ukuba ibike yakankanya amashwa ahlele izizwe ezilahlekiswa yiyo ibiya kubona ukuba yiyo efanelwe ukutandazelwa.

E-Turkey izipitipiti kukona ziya zikula ngakumbi. Inkosi yakona ebiwatiyile amakristu iwatshutshisa, ifuna ukuba bonke balandele imfundiso ezilahlekisayo zepope, ikutshiwe kobo bukosi kwafakwa umfo otembisa ukuba uya kuba vumela bonke ukuba bamkonze u-Tixo ngokubona kwabo. Nokoke kubonakala ukuba aluka sondeli uxolo kubo. AmaServia, ukunduluka kwemikombe yokugqibela abe lungiselela

ukuya kulwa nayo i-Turkey leyo, ngenxa yokuba ingakolwa ukuba iya kuligcina elodinga ilenzileyo lokuvvakusela namakristu. I-Servia njengoko baziyo abaninzi lilizwana elahlulwe kwi Hungary yi Danube, elimelene ne Bulgaria ngase mpumalanga ne Bosnia ngase ntshonalanga. N gokufutshane singati lingase node kwe Turkey. Esosipitipiti siya kuba lusizi ukuba okwenene ide yangena kuso i-Servia kuba kubonakala ukuba iya kungena ne Russia; ekungade mhlaumbi ibeko ne Germany ne England. Nangoku i-England ibe ise itumele imikombe yokulwa kulwa- ndle lwe Mediteranean ukuya kulinda into engehlela i-Suez. Enye into embi ehlele i-Turkey ngumpati womkosi ongu Hassan Bey oye wangena endlwini ebihlangene izikulu zelozwe, ezona zipata mandla, wadubula zazihlanu kwako azinxwelerayo. Ute kanti upete irevolver ezintlanu nesitshetshe. Imbangi yokwenjenje kwake ubefakwe etolongweni sesinye sezo zikulu ngokusuka angautobeli umteto.

IZINTO NGENTO.

Ubusela—Pakati kwe Qonce ne Rini kubiwe enqweleni yeposi ibokisi ebineponti ezimawaka mane.

U-Hon. C. Brownlee, Umpatiswa Wemicimbi yabantsundu siyavuya ukuva ukuba uza kufika kwelicala ngazo ezintsuku.

Umcancato wase Nciba—Iparlamente inike igunya lokuba urulumente arole £10,000 yokuba kwenziwe umcancato e-Nciba.

Kwesika Kama kusand’ ukunduluka amadoda 190 aye kuloliwe ngase Kapa. Angene emkombeni e-Monti. Aya kuba kona inyanga ezintandatu.

E-Richmond u-Anna intombazana entsundu izidubule ngompu yafa. Isizatu kukuba isoka elibe liyifilisha lisuke latshata namntu wumbi.

Ngase Uitenhage ute umfo omhlope ehamba waraulwa ngabantsundu abatatu bambeta wawa. Ute xa apantsi warola isitshetshe wamhlaba omnye umxosa wambulala.

Obuleweyo—Ngase Queenstown, kucolwe umzimba wontsundu emlanjeni kubonakala ukuba selenenyanga kona. Kutandatyuzelwa ukuba warwitshwa ngumntu waza ke waposwa esizibeni.

E-Dikeni u-Shweni Bokwe kutiwe yi Mantyi makalinde Ijaji ngokusuka ahlabe omnye ngesitshetshe entloko. Kuvakala ukuba bebeqalele ekudlaleni, baza njengamakwenkwana baya kugqiba ekulweni.

E-Batenjini—Into enkulu ekutetwa ngayo kwelozwe kukukutshwa kuka Ngangelizwe ebukosini Namhla nabantu ababesiti banga angakutshwa bati abayazi into ayenzileyo ku Rulumente kuba ubonene no Sarili.

E-Transvaal inkwenkwe yebulu engu Philip Lodeweyk Vogel ubambe inkwenkwana yomxosa wayibopelela emsileni wehashe waza ke walibeta. Liyirute lonkwenkwana yahamba iziqwenga yafa kwaoko. Kuvakala ukuba yena ubalekele kwele Diamond.

E-Fort Beaufort kuko Umxosa osand’ ukubulawa ngomnye wamnqamla umqala. Umbulali lowo noko aboniweyo ebaleka akukavakali ukuba ude wabanjwa. Enye into esand’ ukuhla kona ngumfazi ofe singaqondakali isifo sake, laza igqira nemantyi baya kumba encwabeni kwafumaneka ukuba ubulewe kukubetwa entloko. Indoda yake iyavuma ukuba ibike yambeta iqumbele ukuba ebenxilile.

E-Batenjini baka Matanzima ngomhla 12 ka July kube kuko intlanganiso yokuteta ngomtantato owela Inciba ngase Queenstown. Bezikona zonke inkosi ezinkulu zavumelana ngokuzamela ukurola iponti ezikumawaka amabini namatatu. Abamhlope abebeko ngalomini batembise ikulu leponti. Kwabamhlope bodwa kulindeleke amakulu amahlanu. Urulumente ute uya kurola amawaka amatatu. Lomtantato uyakudla iponti ezikumawaka amatandatu.

ABABUBILEYO.

E-Tyume kwa Melani Vela kubube u-William Tshetshe ngomhla 6 ka July 1876.

1.ZASE MARKENI.

E-Fort Beaufort—Isikumba segusha ngeponti 3d, esebokwe lOd, esenkomo 2s 2 d, inkuku 11 d,; ihabile nge ibslCO 2s 6d, umgubo 12s,; inxowa yombona 1ls 9d ne 12s 6d, eyetapile 9s ne 10s 9d.

E-Queenstown—Ihabile nge 1s 1d 5s ne 9s, umgubo 12s 6; inxowa yombona 9s 6d ne 1 1s 6d, eyamazimba 10s ne 11 s, ejetapile 12s.

7 ISIGIDIMI SAMAXOSA. AUGUST 1,1876.